**Chicharrón** é unha banda galega de indie rock baseada en Carballo formada no ano 2013. Ata a data leva publicados seis álbums de estudio.

Historia
--------

Chicharrón naceu no ano 2013 tras a separación de Franc3s, cando o seu vocalista e guitarrista Alberto M. Vecino decidiu crear un poxecto máis experimental con Alberto Gende. Pouco despois Gende morreu e Vecino contactou co seu irmán, o guitarrista Diego Gende (Lowcost), e con Rubén Domínguez, cuxa banda Telephones Rouges separárase tamén pouco antes, e os tres reiniciaron o novo proxecto.

En xuño de 2014 publicaron o seu primeiro álbum, *Chicharrón*, a través do colectivo artístico Prenom. O disco gravouse no mes de marzo no estudio A Ponte de Tomás Ageitos, que participou tocando a batería, na parroquia compostelá de Villestro.

Posteriormente ingresaron a teclista Mar Catarina (Esposa) e o batería Xurxo Meis, cambiando Rubén Domínguez os teclados polo baixo. Con esta formación a banda gravou o seu segundo traballo, *Postal*, escrito totalmente en galego. O álbum foi publicado en marzo de 2016 por Prenom e foi novamente gravado no estudio A Ponte, coa masterización realizada no estudio Terraforma no Hío, Cangas.

No ano 2017 Chicharrón publicou dous sinxelos. O primeiro foi "Contra acantilados", lanzado no mes de marzo e xa coa voz de Mara Pérez, nova integrante da banda. A canción aparece na banda sonora do filme de Anxos Fazáns *A estación violenta*. E o segundo sinxelo, editado no mes de setembro, foi "Na cela", un poema de Antía Otero do seu libro *O cuarto das abellas*.

En agosto de 2018 o grupo comezou a gravar o seu terceiro disco bautizado como *Cancións clínicas*. O álbum foi gravado no Estudio Terraforma por Ibán Pérez coa produción de Rubén Domínguez, e publicado a través de Prenom o 9 de novembro dese ano.

A meirande parte do seu cuarto álbum de estudio, *Unha fogueira intacta*, gravouse novamente no Estudio Terraforma en setembro de 2022. Outras partes graváronse entre Carballo, Vigo, San Vicente e Madrid en distintos momentos de 2019 e 2020. O traballo apareceu o 7 de abril de 2021 a través de Ferror Records.

A banda compuxo os temas para un novo traballo entre outubro e decembro do ano 2021. *Erosión* gravouse no seu local de ensaio en Carballo en xaneiro de 2022, agás as baterías que se gravaron no Grove. O álbum foi editado a través do selo Ferror Records o 1 de marzo de 2022.

Discografía
-----------

| Álbum | Ano | Selo |
| --- | --- | --- |
| *Chicharrón* | 2014 | Prenom |
| *Postal* | 2016 | Prenom |
| *Cancións clínicas* | 2018 | Prenom |
| *Unha fogueira intacta* | 2021 | Ferror Records |
| *Erosión* | 2022 | Ferror Records |
| *O que nos queda por non dicir* | 2023 | Ferror Records |

Notas
-----

1. ↑  "Entrevista a Chicharrón". Rockdelux. Arquivado dende o orixinal o 20 de setembro de 2018. Consultado o 20 de setembro de 2018.
2. 1 2 3  "Chicharrón". La Fonoteca. Consultado o 20 de setembro de 2018.
3. ↑  "Chicharrón by Chicharrón". Bandcamp. Consultado o 20 de setembro de 2018.
4. ↑  "Postal by Chicharrón". Bandcamp. Consultado o 20 de setembro de 2018.
5. ↑  "Contra acantilados by Chicharrón". Bandcamp. Consultado o 20 de setembro de 2018.
6. ↑  "Hoxe estréase nos cines A Estación Violenta". Facebook. Consultado o 20 de setembro de 2018.
7. ↑  "Na cela by Chicharrón". Bandcamp. Consultado o 20 de setembro de 2018.
8. ↑  "Comezamos a gravar "Cancións clínicas", o noso novo disco". Facebook. Consultado o 20 de setembro de 2018.
9. ↑  "Cancións Clínicas by Chicharrón". *Bandcamp*. Consultado o 13 de novembro de 2018.
10. ↑  "Unha fogueira intacta, by Chicharrón". *Chicharrón* (en inglés). Consultado o 2022-03-01.
11. ↑  "Erosión, by Chicharrón". *Chicharrón* (en inglés). Consultado o 2022-03-01.

Véxase tamén
------------

### Ligazóns externas

* "Vinte en Carballo con Chicharrón". *Vinte*. 14 de decembro de 2018.